SZENTJAKABFAI NÉMET NEMZETISÉGI ÖNKORMÁNYZAT

8272 Szentjakabfa, Fő u. 37.
Szám: SZJ/271-6/2024.

JEGYZŐKÖNYV

Készült: 
a Szentjakabfai Német Nemzetiségi Önkormányzat 2024. október 9-én 1530 órai kezdettel megtartott nyilvános alakuló képviselő-testületi üléséről
Az ülés helye: Faluház, Szentjakabfa, Fő u. 37.
Jelen vannak: Hoffman Erika

 
Molnárné Titz Andrea

 
Steierlein Imre 

képviselők
Tanácskozási joggal megjelent: 
dr. Varga Viktória 

jegyző, jegyzőkönyvvezető

Ágoston Zoltán

HVB elnöke
Ágoston Zoltán HVB elnök: Köszönti az ülésen megjelenteket. Tájékoztatja a képviselő-testületet, hogy az alakuló ülést a jelenlévő legidősebb nemzetiségi önkormányzati képviselő, mint korelnök vezeti a képviselő-testület elnökének megválasztásáig. Átadja a szót Hoffman Erika képviselőnek.

Hoffman Erika korelnök: Köszönti ő is mindenkit. Megállapítja, hogy a képviselő-testület 3 fő jelenlétével határozatképes, az ülést megnyitja. Javasolja Steierlein Imre képviselőt kijelölni a jegyzőkönyv hitelesítésére. Kéri, hogy a mai nyilvános alakuló ülésen a meghívóban szereplő napirendi pontok kerüljenek megtárgyalásra.
A napirendet a képviselő-testület egyhangú szavazással elfogadja, továbbá a 2011. évi CLXXIX. törvény 95. § (3) bekezdésében foglaltak alapján 3 igen szavazattal -egyhangúlag- Steierlein Imre képviselőt az ülésről készült jegyzőkönyv hitelesítésére kijelöli. 
Napirend:
1) 
A Helyi Választási Bizottság elnökének beszámolója az önkormányzati választásokról

2) 
A Képviselő-testület tagjainak eskütétele

3)  A helyi nemzetiségi önkormányzat tisztségviselőinek választása

Előterjesztő: Hoffman Erika, a Német Nemzetiségi Önkormányzat korelnöke

4) 
A Szentjakabfai Német Nemzetiségi Önkormányzat Képviselő-testülete Szervezeti és Működési Szabályzatának elfogadása

Előterjesztő: Hoffman Erika, a Német Nemzetiségi Önkormányzat korelnöke

5) 
Képviselői tiszteletdíjak megállapítása

Előterjesztő: Hoffman Erika, a Német Nemzetiségi Önkormányzat korelnöke

6) 
Tájékoztatás a Szentjakabfai Német Nemzetiségi Önkormányzat nemzetiségi képviselőinek vagyon-nyilatkozattételi kötelezettségéről

Előterjesztő: Hoffman Erika, a Német Nemzetiségi Önkormányzat korelnöke

NAPIREND TÁRGYALÁSA
1-2) A Helyi Választási Bizottság elnökének beszámolója az önkormányzati választásokról

Hoffman Erika korelnök: Felkéri Ágoston Zoltánt, a helyi választási bizottság elnökét, hogy ismertesse a választás eredményeit.

Ágoston Zoltán HVB elnök: A települési német nemzetiségi képviselők választásán Szentjakabfa településen a szavazás megkezdésekor a névjegyzéken lévő választópolgárok száma 29 fő, ebből 26 fő jelent meg szavazóként. Az urnában bélyegzőlenyomat nélküli szavazólapok nem volt, ahogy érvénytelen, lebélyegzett szavazólap sem, tehát mind a 26 szavazat érvényes volt. Molnárné Titz Andrea jelöltre 26 db, Hoffman Erika jelöltre 23 db, Steierlein Imre jelöltre 26 db szavazat érkezett. Mivel a megválasztható képviselők száma 3, ezért ők lettek a megválasztott képviselők. Szentjakabfán a választások a jogszabályi előírásoknak megfelelően zajlottak le. A választás napján a Helyi Választási Bizottsághoz kifogás nem érkezett, rendkívüli esemény a nap folyamán nem történt. Gratulál a nemzetiségi önkormányzat képviselőinek, jó munkát kíván. Kéri, hogy tegyék le az esküt.

A Szentjakabfai Német Nemzetiségi Önkormányzat Képviselő-testületének tagjai magyar nyelven leteszik az esküt.

3)  A helyi nemzetiségi önkormányzat tisztségviselőinek választása

Előterjesztő: Hoffman Erika, a Német Nemzetiségi Önkormányzat korelnöke

Hoffman Erika korelnök: A jogszabály szerint az alakuló ülésen a nemzetiségi önkormányzat a tagjai közül megválasztja az önkormányzat elnökét, elnökhelyettesét. Az alakuló ülés akkor tekinthető megtartottnak, ha legalább az elnök megválasztására sor került. Javasolja, hogy az elnök továbbra is az elnöki tisztséget ellátó Molnárné Titz Andrea legyen. Kérdezi, kinek van kérdése, észrevétele, javaslata?
Steierlein Imre képviselő: Egyetért a javaslattal, elnökhelyettesnek pedig Hoffman Erikát javasolja.

Molnárné Titz Andrea képviselő: Az elnöki tisztségre való jelölést köszöni és ő is támogatja, hogy a helyettese Hoffman Erika legyen.

További kérdés, vélemény, javaslat, hozzászólás nem hangzik el, Hoffman Erika korelnök a határozati javaslatokat egyben teszi fel szavazásra.
A Szentjakabfai Német Nemzetiségi Önkormányzat Képviselő-testülete 3 igen szavazattal 
- egyhangúlag- az alábbi határozatokat hozza:

26/2024. (X.9.) 
SZNNÖ.  H A T Á R O Z A T
A Szentjakabfai Német Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 88. § (1) és 105. § (1) bekezdése alapján

Molnárné Titz Andrea
képviselőt a Szentjakabfai Német Nemzetiségi Önkormányzat elnökévé megválasztja.
27/2024. (X.9.) 
SZNNÖ.  H A T Á R O Z A T
A Szentjakabfai Német Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 88. § (1) és 105. § (1) bekezdése alapján

Hoffman Erika
képviselőt a Szentjakabfai Német Nemzetiségi Önkormányzat elnökhelyettesévé megválasztja.
Molnárné Titz Andrea, mint megválasztott elnök az alakuló ülés vezetését átveszi.

4) 
A Szentjakabfai Német Nemzetiségi Önkormányzat Képviselő-testülete Szervezeti és Működési Szabályzatának elfogadása

Előterjesztő: Hoffman Erika, a Német Nemzetiségi Önkormányzat korelnöke

Molnárné Titz Andrea elnök: A nemzetiségek jogairól szóló törvény szerint az alakuló ülésen a nemzetiségi önkormányzat megalkotja szervezeti és működési szabályzatát. Az előterjesztés melléklete tartalmazza az SZMSZ tervezetét, amelyben kisebb pontosítások történtek. Kérdezi, kinek van kérdése, észrevétele, javaslata?
Kérdés, vélemény, javaslat, hozzászólás nem hangzik el, Molnárné Titz Andrea elnök a határozati javaslatot szavazásra teszi fel.

A Szentjakabfai Német Nemzetiségi Önkormányzat Képviselő-testülete 3 igen szavazattal 
- egyhangúlag- az alábbi határozatot hozza:

28/2024. (X.9.) 
SZNNÖ.  H A T Á R O Z A T
A Szentjakabfai Német Nemzetiségi Önkormányzat Képviselő-testülete a szervezeti és működési szabályzatát az előterjesztés melléklete szerinti formában és tartalommal elfogadja.
5) 
Képviselői tiszteletdíjak megállapítása

Előterjesztő: Hoffman Erika, a Német Nemzetiségi Önkormányzat korelnöke

Molnárné Titz Andrea elnök: Lehetőség van arra, hogy a nemzetiségi önkormányzat az elnöknek, elnökhelyettesnek és a tagnak tiszteletdíjat állapítson meg. Az elnök tiszteletdíja legfeljebb 77.300 Ft lehet. 2019. január 1. óta az elnök havi bruttó 20.000 Ft tiszteletdíjat, a tagok pedig 6.000 Ft tiszteletdíjat kaptak. Javasolja, hogy ez maradjon. Kérdezi, kinek van kérdése, észrevétele, javaslata?
Steierlein Imre képviselő: Egyetért a javaslattal.
Molnárné Titz Andrea elnök: Mivel őt az elnöknek járó tiszteletdíj személyesen érinti, kéri, hogy a testület zárja ki a szavazásból.
További kérdés, vélemény, javaslat, hozzászólás nem hangzik el, Molnárné Titz Andrea elnök a határozati javaslatot szavazásra teszi fel.
A Szentjakabfai Német Nemzetiségi Önkormányzat Képviselő-testülete 3 igen szavazattal 
- egyhangúlag- az alábbi határozatot hozza:

29/2024. (X.9.) 
SZNNÖ.  H A T Á R O Z A T
A Szentjakabfai Német Nemzetiségi Önkormányzat Képviselő-testülete Molnárné Titz Andrea elnököt az elnök részére járó tiszteletdíj megállapításáról szóló szavazásból személyes érintettsége miatt kizárja
Kérdés, vélemény, javaslat, hozzászólás nem hangzik el, Hoffman Erika elnökhelyettes a határozati javaslatot szavazásra teszi fel.
A Szentjakabfai Német Nemzetiségi Önkormányzat Képviselő-testülete 2 igen szavazattal 
- egyhangúlag- az alábbi határozatot hozza:

30/2024. (X.9.) 
SZNNÖ.  H A T Á R O Z A T
A Szentjakabfai Német Nemzetiségi Önkormányzat Képviselő-testülete Molnárné Titz Andrea elnök részére havi 20.000 Ft összegű tiszteletdíjat állapít meg.

Határidő: folyamatos

Felelős: jegyző
Molnárné Titz Andrea elnök: Köszöni. Felteszi szavazásra a képviselőnek járó 6.000 Ft/hó összegű tiszteletdíjat is.

Kérdés, vélemény, javaslat, hozzászólás nem hangzik el, Molnárné Titz Andrea elnök a határozati javaslatot szavazásra teszi fel.
A Szentjakabfai Német Nemzetiségi Önkormányzat Képviselő-testülete 3 igen szavazattal 
- egyhangúlag- az alábbi határozatot hozza:

31/2024. (X.9.) 
SZNNÖ.  H A T Á R O Z A T
A Szentjakabfai Német Nemzetiségi Önkormányzat Képviselő-testülete a képviselő-testület tagjai részére havi 6.000 Ft összegű tiszteletdíjat állapít meg.

Határidő: folyamatos

Felelős: jegyző

6) 
Tájékoztatás a Szentjakabfai Német Nemzetiségi Önkormányzat nemzetiségi képviselőinek vagyon-nyilatkozattételi kötelezettségéről (szóbeli előterjesztés)
Előterjesztő: Hoffman Erika, a Német Nemzetiségi Önkormányzat korelnöke

Molnárné Titz Andrea elnök: Tájékoztatja a testület tagjait, hogy nemzetiségi képviselőként a megválasztástól számított 30 napon belül, azaz október 30-ig kötelesek vagyonnyilatkozatot tenni. A nyomtatványokat megkapták. A vagyonnyilatkozatot két képviselő tartja nyilván és ellenőrzi. Javasolja, hogy a képviselő-testület erre Hoffman Erika elnökhelyettest és Steierlein Imre képviselőt jelölje ki. Kérdezi, hogy van-e valakinek kérdése, észrevétele, javaslata?

Kérdés, vélemény, javaslat, hozzászólás nem hangzik el, Molnárné Titz Andrea elnök a határozati javaslatot szavazásra teszi fel.

A Szentjakabfai Német Nemzetiségi Önkormányzat Képviselő-testülete 3 igen szavazattal 
- egyhangúlag- az alábbi határozatot hozza:

32/2024. (X.9.) 
SZNNÖ.  H A T Á R O Z A T
A Szentjakabfai Német Nemzetiségi Önkormányzat Képviselő-testülete a vagyonnyilatkozatok nyilvántartására és ellenőrzésére Hoffman Erika elnökhelyettest és Steierlein Imre képviselőt jelöli ki.

Több napirendi pont nem lévén Molnárné Titz Andrea elnök megköszöni a részvételt, és a nyilvános alakuló ülést 15.45 órakor bezárja.

K.m.f.
         Molnárné Titz Andrea





 Steierlein Imre

  SZNNÖ elnöke


        

        jegyzőkönyv hitelesítő
3

